મૂળ જામનગરના જામજોધપુર તાલુકાના વાંસજાળિયા ગામના વતની અને ધંધા માટે બે દસકાથી મહારાષ્ટ્રના ભંડારા શહેરમાં સ્થાયી થયેલા પટેલ પરિવારના પત્નીની ઘાતકી હત્યા અને માસૂમ પૂત્રની હત્યાના પ્રયાસ થયો હતો. ત્રણ વર્ષ પહેલાં ઘરમાં એ.સી. રિપેર કરવાના બહાને ઘૂસેલા બે શખસે લૂંટના ઇરાદે આ ખૂની ઘટનાને અંજામ આપ્યો હતો. આ કેસ ચાલી જતાં અદાલતે બન્ને આરોપીને ફાંસીની સજાનો હુકમ કરતા પટેલ પરિવારે અદાલતના ચુકાદાની સરાહના કરી હતી.